CELEX: C2007/199/96
Language: sk
Date: 2007-08-25 00:00:00
Title: Vec F-49/07: Žaloba podaná 23. mája 2007 – R/Komisia

25.8.2007   
            
            
               SK
            
            
               Úradný vestník Európskej únie
            
            
               C 199/49
            
         Žaloba podaná 23. mája 2007 – R/Komisia
   (Vec F-49/07)
   (2007/C 199/96)
   Jazyk konania: francúzština
   Účastníci konania
   
      Žalobkyňa: R (v zastúpení: O. Martins, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               vyhlásiť žalobu za prípustnú,
            
         
               —
            
            
               pokiaľ je to potrebné, zrušiť rozhodnutie Komisie z 13. februára 2007, ktorým Komisia zamietla sťažnosť žalobkyne a návrh na náhradu ujmy z 8. novembra 2006 a zrušiť rozhodnutie z 19. decembra 2005,
            
         
               —
            
            
               pokiaľ je to potrebné, vyhlásiť neexistenciu celej skúšobnej doby úradníka ako aj všetkých aktov vykonaných v tejto súvislosti a/alebo zrušiť všetky prípravné a od toho odvodené akty alebo akty, ktoré majú za cieľ predĺžiť účinky správy o konci skúšobnej doby úradníka z 10. januára 2005 a zrušiť najmä takzvanú predbežnú správu z 11. augusta 2004, známku pani X z 13. apríla 2005 a rozhodnutie menovacieho orgánu o preložení z 3. marca 2005,
            
         
               —
            
            
               pokiaľ je to potrebné, čiastočne zrušiť správu o skončení skúšobnej doby dočasného zamestnanca „Výskum“ skončenú 18. mája 2004, ohľadom poznámok uvedených hodnotiteľom,
            
         
               —
            
            
               pokiaľ je to potrebné, zrušiť oznámenie generálneho riaditeľa GR ADMIN z 20. júla 2005, ktorým sa zamietla žiadosť žalobkyne o pomoc podľa článku 24 služobného poriadku z 11. novembra 2004,
            
         
               —
            
            
               určiť zodpovednosť Európskeho spoločenstva, ktorá vznikla na základe všetkých napadnutých rozhodnutí a aktov a z protiprávneho správania sa Komisie vo vzťahu k žalobkyni,
            
         
               —
            
            
               prípadne priznať žalobkyni náhradu škody na základe utrpenej ujmy vo výške 2 500 000 eur,
            
         
               —
            
            
               zaviazať Komisiu na náhradu trov konania,
            
         
               —
            
            
               pokiaľ je to potrebné, vyzvať Komisiu na zmierovacie konanie podľa článku 7 ods. 4 prílohy I Štatútu Súdneho dvora.
            
         Žalobné dôvody a hlavné tvrdenia
   Žalobkyňa vytýka Komisii chyby, opomenutia a nesprávnu správu zamestnancov, čo spôsobilo protiprávne správanie tejto inštitúcie voči žalobkyni, ktoré môže viesť k vzniku zodpovednosti. Podľa žalobkyne sa Komisia dopustila zneužitia právomoci, porušila viacero základných pravidiel, a tiež aj právo na obranu a povinnosť odôvodnenia. Naviac sú napadnuté akty postihnuté zjavne nesprávnym posúdením a porušujú článok 26 služobného poriadku ako aj nariadenie č. 45/2001 (1), povinnosť starostlivosti, povinnosť poskytnúť pomoc podľa článku 24 služobného poriadku, zásadu služobného postupu a zásadu správneho úradného postupu. Žalobkyňa bola navyše obeťou morálneho obťažovania.
   
      (1)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 2001, s. 1; Mim. vyd. 13/026, s. 102).